Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 638/13/8811	Trebišov, 2.2.2015
EEČ : 2-69-30-2015

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako daňový subjekt XXXXX so sídlom XXXXX, XXXXX, IČO: 34876596, ako povinne poistená samostatne zárobkovo činná osoba nezaplatil poistné v zmysle ustanovení § 128, § 141 ods. 1,  § 142 ods. 1  a § 143 ods. 1 zákona o sociálnom poistení č. 461/2003 Z. z. v platnom znení za obdobie august 2011 až máj 2013 v celkovej sume 2.744,55 €,                

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ XXXXX sp. zn. ORP-820/TV-TV-2013 zo dňa 29.10.2014 bolo vznesené obvinenie XXXXX pre prečin nezaplatenia dane a poistného podľa § 278 ods. 1  Tr. zákona, ktorý spáchal tak, ako je to uvedené vo výrokovej časti tohto uznesenia.

Po ukončení vyšetrovania poverený príslušník OO PZ  XXXXX predložil spis prokurátorke s postupom na zastavenie trestného stíhania v zmysle ustanovenia   § 215 ods. 1 písm. h/  Tr. poriadku, pretože zanikla trestnosť činu s poukazom   na ustanovenie § 86 ods. 1 písm. e/  Tr. zákona.

Preskúmaním predloženého vyšetrovacieho spisu som zistila, že návrh povereného príslušníka OO PZ  XXXXX je dôvodný. Obvinený XXXXX po vznesení obvinenia uhradil Sociálnej poisťovni, a. s., pobočka XXXXX nedoplatok na poistnom na sociálne poistenie a príspevku na starobné dôchodkové sporenie v celkovej výške 2.744,55 €, čo bolo potvrdené výsluchom poškodeného XXXXX, ktorý uviedol, že dňa 13.01.2015 obvinený XXXXX uhradil celú dlžnú čiastku za predmetné obdobie.

Podľa § 215 ods. 1 písm. h/  Tr. poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. e/  Tr. zákona trestnosť činu zaniká aj vtedy, ak ide o trestný čin nezaplatenia dane a poistného podľa § 278  Tr. zákona, ak splatná daň a jej príslušenstvo, alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Lustráciou obvineného bolo zistené, že tento nebol za obdobný čin v predchádzajúcich dvadsiatich štyroch mesiacoch postihnutý a trestné stíhanie za obdobný čin v predchádzajúcich dvadsiatich štyroch mesiacoch bolo zastavené z dôvodu zániku trestnosti trestného činu / § 86 ods. 2  Tr. zákona /.  Keďže obvinený XXXXX pred skončením vyšetrovania a jeho oboznámením, ktoré sa konalo dňa 19.01.2015 uhradil Sociálnej poisťovni  dlh na poistnom v plnej výške, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Mária Pačutová
prokurátorka